Diari Oficial de la Generalitat Valenciana


Sumari del DOGV 4110, del 19-10-2001 (2001/10739)

ORDRE d'11 octubre de 2001, de la Conselleria d'Economia, Hisenda i Ocupació, per la qual es desplega el Decret 40/2001, de 27 de febrer, del Govern Valencià, pel qual s'adopten mesures per a pal·liar els danys causats el dia 18 de maig de 2000, als municipis de Rafelcofer i l'Alqueria de la Comtessa, com a conseqüència de la segona explosió controlada de material pirotècnic resultant de l'accident ocorregut el dia 15 de maig en la pirotècnica de Rafelcofer.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4110

Data del DOGV
:   19-10-2001

Secció del DOGV
:   III. CONVENIS I ACTES - E) CONCESSIÓ DE SUBVENCIONS ADMINISTRATIVES

Número del document
:   2001/10513


Data del document
:   11-10-2001

Organisme emissor
:   Conselleria d'Economia, Hisenda i Ocupació

Tipus de document
:   Ordre

Anàlisi jurídica

 Descriptors 

:   * Rafelcofer
    * Alqueria de la Comtessa, l'
    * ajuda pública
    * suport econòmic
    * desastre causat per l'home
    * focs artificials

ORDRE d'11 octubre de 2001, de la Conselleria d'Economia, Hisenda i Ocupació, per la qual es desplega el Decret 40/2001, de 27 de febrer, del Govern Valencià, pel qual s'adopten mesures per a pal·liar els danys causats el dia 18 de maig de 2000, als municipis de Rafelcofer i l'Alqueria de la Comtessa, com a conseqüència de la segona explosió controlada de material pirotècnic resultant de l'accident ocorregut el dia 15 de maig en la pirotècnica de Rafelcofer. [2001/A10031]
  
Mitjançant el Decret 40/2001, de 27 de febrer, el Govern Valencià arbitrà una sèrie de mesures per a atendre les reparacions i els danys ocasionats en les poblacions de Rafelcofer i l'Alqueria de la Comtessa, com a conseqüència de l'explosió controlada produïda per motius de seguretat, i duta a terme pels cossos i forces de seguretat de l'estat, el 18 de maig de 2000, de la resta del material explosiu que quedava enterrat resultant de l'accident ocorregut el 15 de maig de 2000 en la pirotècnia de Rafelcofer.
  
En aquest decret es facultava el conseller d'Economia, Hisenda i Ocupació per a adoptar les mesures necessàries per al desplegament del decret.
  
Per això, i fent ús de la facultat atorgada pel Decret 40/2001, de 27 de febrer, del Govern Valencià, i l'article 35.e de la Llei 5/1983, de 30 de desembre, del Govern Valencià,
  
ORDENE
  
Article 1
  
La Conselleria d'Economia, Hisenda i Ocupació concedirà ajudes econòmiques, per un import global màxim de 98.490.256 de pessetes, a càrrec de l'aplicació pressupostària 21.24.722.92.3, línia de subvenció T4010, dels pressupostos de la Generalitat Valenciana per al 2001, a les persones físiques o jurídiques que hagen patit danys materials, com a conseqüència de l'explosió controlada de material pirotècnic resultant de l'accident ocorregut el 15 de maig en la pirotècnia de Rafelcofer.
  
Article 2
  
Seran beneficiaris de les ajudes aquelles persones físiques o jurídiques que hagen patit un dany efectiu en el seu patrimoni, el qual no haja sigut rescabalat, compensat o indemnitzat, derivat de l'explosió controlada de material pirotècnic realitzada el dia 18 de maig de 2000, i que hagen presentat una reclamació justificada davant dels ajuntaments de Rafelcofer o de l'Alqueria de la Comtessa, on estiguen detallats els danys patits.
  
Els ajuntaments d'ambdós municipis hauran de fer arribar a la Delegació Territorial del Govern Valencià a València la relació dels afectats, els danys patits i el seu import, perquè aquesta l'examine, comprove i valore.
  
Article 3
  
La Delegació Territorial del Govern Valencià a València, una vegada realitzades les comprovacions i valoracions, farà arribar a la Conselleria d'Economia, Hisenda i Ocupació una certificació amb el resultat final de la seua valoració i on es farà constar l'import dels anys que s'han d'indemnitzar en cada municipi, junt amb la relació nominal dels afectats i la quantia individual que correspon a cadascun d'ells.
  
Article 4
  
La Conselleria d'Economia, Hisenda i Ocupació, una vegada rebuda la certificació de la Delegació Territorial del Govern Valencià a Valencià, lliurarà, als ajuntaments de Rafelcofer i de l'Alqueria de la Comtessa, l'import de les quantitats que cal indemnitzar, i aquests les pagaran a cadascun dels afectats, els quals hauran de presentar amb caràcter previ al cobrament de l'ajuda una declaració jurada de no haver rebut cap quantitat en concepte d'ajuda o indemnització pels danys patits.
  
Article 5
  
Els ajuntaments de Rafelcofer i de l'Alqueria de la Comtessa, una vegada efectuat el pagament als beneficiaris de les ajudes, trametran, en el termini de dos mesos, una certificació acreditativa d'això a la Conselleria d'Economia, Hisenda i Ocupació.
  
DISPOSICIÓ FINAL
  
La present ordre entrarà en vigor el mateix dia de la publicació en el Diari Oficial de la Generalitat Valenciana.
  
València, 11 d'octubre de 2001
  
El conseller d'Economia, Hisenda i Ocupació,